
Comisia pentru buget, finanţe şi bănci

Bucureşti,     16.10.2001

Nr. 22/671

Biroul Permanent

al

Camerei  Deputaţilor 

Vă înaintăm, alăturat, raportul asupra propunerii legislative privind susţinerea proprietarilor de terenuri de păşunat şi crescători de animale, cu care comisia noastră a fost sesizată în fond cu adresa Biroului Permanent nr. 325 din 17 septembrie 2001.

PREŞEDINTE,

Prof. dr. Florin Georgescu

Comisia pentru buget, finanţe şi bănci

Bucureşti,    16.10.2001

Nr. 671

RAPORT

asupra propunerii legislative privind susţinerea proprietarilor de terenuri de păşunat şi crescători de animale

In urma examinării propunerii legislative privind susţinerea proprietarilor de terenuri de păşunat şi crescători de animale, în şedinţa din 16 octombrie 2001, comisia a hotărât că aceasta nu poate fi acceptat şi propune Plenului respingerea pentru următoarele considerente:

- prin Ordonanţa de urgenţă a Guvernului nr. 108/2001 privind exploataţiile agricole "producătorii agricoli care deţin sau administrează exploataţii agricole, pot beneficia de sprijinul direct al statului prin acordarea de subvenţii pe produs, în scopul îmbunătăţirii eficienţei economice, creşterii producţiei şi indicilor de calitate ai produselor agricole".

Potrivit art. 9 din ordonanţa de mai sus, exploataţiile agricole pot benefica de facilităţi financiare din partea statului, pentru investiţii privind cumpărarea de tractoare sau alte utilaje agricole, precum şi construcţii de adăposturi în zootehnice, sere, plantaţii de pomi, viţă de vie, hamei etc.

În cadrul aceluiaşi articol se prevede că "fondurile şi sursele de finanţare, precum şi modul de acordare a facilităţilor se stabilesc anual prin hotărâre a Guvernului, înainte de începerea anului agricol."

- cu referite la măsurile de ameliorare a terenurilor ocupate cu pajişti, există deja în stadiu de proiect, "Legea Zootehniei" care prevede la art. 17, obligaţia Ministerului Agriculturii, Alimentaţiei şi Pădurilor de a elabora strategia de organizare şi exploatare pajiştilor, parametrii tehnici şi metodologia recomandată deţinătorilor de terenuri agricole folosite pentru furajarea animalelor.

Prezentul proiect de Lege face parte din categoria legilor ordinare.
PREŞEDINTE,

Prof. dr. Florin Georgescu
SECRETAR,

Dr. ec. Daniel Ionescu

            Experţi parlamentari:

            Bărdiţă Mariana
